**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “MEDELYNO GYVENAMOJO RAJONO, KLAIPĖDOJE, DETALIOJO PLANO KONCEPCIJOS PATVIRTINIMO” PROJEKTO**

**1. Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo planavimo rengėjo UAB „Projus“ 2014 m. rugsėjo 04 d. prašymu.

**Planavimo pagrindas:**

Klaipėdos miesto savivaldybės administracijos direktoriaus 2013 m. kovo 5 d. įsakymas Nr. AD1-531 „Dėl detaliojo plano rengimo“;

Klaipėdos miesto savivaldybės administracijos direktoriaus 2013 m. gruodžio 19 d. įsakymas Nr. AD1-3247 „Dėl planavimo užduoties patvirtinimo;

Klaipėdos miesto savivaldybės administracijos direktoriaus 2013 m. gruodžio 19 d. įsakymas Nr. AD1-3246 „Dėl planavimo darbų programos patvirtinimo“;

2013 m. balandžio 2 d. planavimo sąlygų sąvadas Nr. AR10-11.

Plano rengimo etape yra atlikta esamos būklės analizė, parengta koncepcija, parengtas strateginio pasekmių aplinkai vertinimo atrankos dokumentas, atliktos viešumo procedūros.

**3. Kokių rezultatų laukiama.**

Detaliojo plano tikslai - suformuoti žemės sklypus statinių statybai, sudarant sąlygas investicijoms ir ūkinei veiklai plėtoti, nustatyti teritorijos tvarkymo ir naudojimo režimą statinių statybos projektams rengti ir žemės sklypams naudoti; suformuoti žemės juostas komunikaciniams koridoriams ir susisiekimo komunikacijoms įrengti, inžinerinės ir miesto infrastruktūros plėtrai; nustatyti ar pakeisti užstatymo, erdvių, socialinės infrastruktūros išdėstymo principus ir teritorijų naudojimo tipus.

**4. Sprendimo projekto rengimo metu gauti specialistų vertinimai.**

  Medelyno gyvenamojo rajono, Klaipėdoje, detaliojo plano parengimo projekto, kurio pagrindu rengiamas detalusis planas, buvo skelbtas atviras projekto konkursas. Projekto konkursui nustatytu laiku (iki 2013-10-16 15:00) darbus pateikė penki konkurso dalyviai. Konkurso vertinimo komisijos, sudarytos Klaipėdos miesto savivaldybės administracijos direktorės 2013-07-30 įsakymo Nr. AD1-1891, vardu ir vadovaujantis Komisijos darbo reglamento 8.3. bei 9.4. punktais, buvo surengta vieša darbų ekspozicija ir numatytas viešas darbų aptarimas.

Sprendimo projekto rengimo metu buvo parengtas SPAV apimties atrankos dokumentas.

Vadovaujantis Planų ir programų strateginio pasekmių aplinkai vertinimo tvarkos aprašo (patvirtinto Lietuvos Respublikos Vyriausybės 2004 m. rugpjūčio 18 d. nutarimo Nr. 967) 17 punktu, 2014 m. rugpjūčio 25 d. Klaipėdos miesto savivaldybės administracijos direktoriaus įsakymu Nr. AD1-2538 priimtas sprendimas nevykdyti **Medelyno gyvenamojo rajono, Klaipėdoje, detaliojo plano** strateginio pasekmių aplinkai vertinimo.

Klaipėdos miesto savivaldybėje įvyko trys vieši susirinkimai-diskusijos dėl Medelyno gyvenamojo rajono detaliojo plano. Pirmasis susirinkimas įvyko prieš sudarant viešojo pirkimo konkurso užduotį, antrasis – konkursinių darbų rezultatams aptarti ir trečias –atlikus esamos situacijos analizę ir aptariant laimėjusios koncepcijos sprendinius. Į visuomenės poreikius ir išsakytas mintis ir teritorijos kompleksiniams vystymui aktualius aspektus buvo kiek įmanoma atsižvelgta rengiant detalųjį planą.

**5. Išlaidų sąmatos, skaičiavimai, reikalingi pagrindimai ir paaiškinimai.**

Detaliojo plano rengimas finansuojamas Europos socialinio fondo (85%) bei Savivaldybės biudžeto (15%) lėšomis.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Detaliojo plano rengėjo UAB „Projus“ 2014 m. rugsėjo 04 d. prašymas, dėl detaliojo plano tvirtinimo, 1 lapas;
2. Klaipėdos miesto savivaldybės administracijos direktoriaus 2013 m. kovo 5 d. įsakymas Nr. AD1-531 „Dėl detaliojo plano rengimo“, 1 lapas;
3. Klaipėdos miesto savivaldybės administracijos direktoriaus 2013 m. gruodžio 19 d. įsakymas Nr. AD1-3247 „Dėl planavimo užduoties patvirtinimo“ 5 lapai;
4. Klaipėdos miesto savivaldybės administracijos direktoriaus 2013 m. gruodžio 19 d. įsakymas Nr. AD1-3246 „Dėl planavimo darbų programos patvirtinimo“, 3 lapai;
5. Klaipėdos miesto savivaldybės administracijos direktoriaus 2014 m. rugpjūčio 25 d. įsakymas Nr. AD1-2538 „ Dėl Medelyno gyvenamojo rajono, Klaipėdoje, detaliojo plano strateginio pasekmių aplinkai vertinimo“, 2 lapai;
6. Medelyno gyvenamojo rajono detalaus plano papildomo viešo susirinkimo – diskusijos apibendrinimo protokolo kopija, 6 lapai;
7. Planavimo sąlygų sąvadas 2013 m. balandžio 2 d. detaliojo teritorijų planavimo dokumentui rengti Nr. AR-10-11, 1 lapas.

Urbanistikos skyriaus vedėja M. Černiūtė-Amšiejienė

Edita Pilibaitienė, tel. 21 94 09

2014-09-09